4. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Διβ/οικ. 1074 της 26/29 Ιαν. 1973 (ΦΕΚ Β΄ 114) Περί καθορισμού των απαιτουμένων δικαιολογητικών δια την έκδοσιν αδείας λειτουργίας επιχειρήσεων περιθάλψεως ηλικιωμένων ή εκ κινητικής αναπηρίας ανιάτως (χρονίων παθήσεων) πασχόντων ατόμων. Έχοντες υπ’ όψιν: α)Το Ν.Δ. 1118/1-72 «περί ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως πασχόντων ατόμων». β)Το Β.Δ. 770/1972 «περί προϋποθέσεων ιδρύσεως και λειτουργίας ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως (χρονίων παθήσεων) πασχόντων ατόμων» αποφασίζομεν: Καθορίζομεν τα απαιτούμενα δικαιολογητικά δια την έκδοσιν της αδείας λειτουργίας των ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως (χρονίων παθήσεων) πασχόντων ατόμων, ως κάτωθι: 1)Πλήρες τοπογραφικόν διάγραμμα υπό κλίμακα 1:500 εις ο θα καθορίζωνται. α)Η σχετική θέσις της οικοδομής εις το οικόπεδον.  β)Η σχετική θέσις του οικοπέδου εις το οικοδομικόν τετράγωνον μετά κατονομασίας των περιβαλλουσών τούτο οδών, του πλάτους τούτων, ως και τας αποστάσεις του οικοπέδου από τας καθέτους προς την πρόσοψιν οδούς.  γ)Διάγραμμα 1:1000 ή 1:2000 καθορίζον σαφώς την σχετικήν εν τη περιοχή θέσιν του οικοπέδου (μετά τοπωνυμίας). δ)Τους διέποντας το οικόπεδον όρους και λοιπάς δυνατότητας δομήσεως. ε)Εις περίπτωσιν οικοπέδου κειμένου εκτός εγκεκριμένου ρυμοτομικού σχεδίου οικισμού, αι περιβάλλουσαι τούτο οδοί δέον όπως εις το οικείον διάγραμμα επεκταθούν μέχρι της πλησιεστέρας εγκεκριμένης δημοσίας (ή κοινοτικής) οδού.  2.Άπασαι αι προσόψεις ως και άπασαι αι κατόψεις του κτιρίου από υπογείου μέχρι δώματος εις κλίμακα 1:50 με αναγεγραμμένας απάσας τας διαστάσεις των χώρων, αρίθμησιν τούτων και επεξήγησιν του προορισμού εκάστου τούτων και με σχεδιασμένα εις την οικείαν δι’ έκαστον θέσιν, τα έπιπλα και τον εξοπλισμόν. 3)Δύο τουλάχιστον τομαί καθ’ ύψος του κτιρίου κάθετοι μεταξύ των, εμφαίνουσαι, τον αριθμόν των ορόφων, τα ύψη αυτών κλπ. (Αντί για τη σελ. 256,105) Σελ. 256,105(α) Τεύχος 710-Σελ. 75 Επιχειρήσεις Περιθάλψεως Ηλικιωμένων ή Αναπήρων 34.Β.ξ.2-4 4)Ετέρα σειρά αντιτύπων των σχεδίων εις α θα έχωσι σχεδιασθή λεπτομερώς και με διακριτικά δι’ εκάστην χρώματα μελάνης, άπασαι αι εγκαταστάσιες θερμάνσεως, αερισμού, ηλεκτρισμού, υδρεύσεως, αποχετεύσεως, πυροσβεστικαί και τηλεφωνικαί ως και άπαντα τα εξαρτήματα τούτων.  Εκ των ως άνω σχεδιαγραμμάτων μία πλήρης σειρά δεόντως κεκυρωμένη επιστρέφεται εις την επιχείρησιν προς διαφύλαξιν εις το αρχείον της και επίδειξιν εις πάσα επιθεώρησιν. 5)Τα ανωτέρω στοιχεία μετά σχετικής τεχνικής περιγραφής εις ην θα περιγράφεται ο τρόπος λειτουργίας και κατασκευής του κτιρίου και τα υλικά αυτού, τρόπος μονώσεως κλπ. θα ώσι συντεταγμένα παρά διπλ/χου Μηχ/κου και θεωρημένα υπό του  οικείου Νομομηχανικού, ή του Προϊσταμένου του Γραφείου Σχεδίου Πόλεως, όσον αφορά τους περιορισμούς του Γ.Ο.Κ. ως επίσης και του Προϊσταμένου της πλησιεστέρας πυροσβεστικής υπηρεσίας, εις αν πόλεις υπάρχει οργανωμένη τοιαύτη, δια την τήρησιν των, ενδεδειγμένων μέτρων πυρασφαλείας. 6)Δια την ίδρυσιν νέας επιχειρήσεως περιθάλψεως εκ κινητικής αναπηρίας ανιάτως πασχόντων ατόμων, απαιτείται και βεβαίωσις του Ε.Ο.Τ. βεβαιούσης ότι το κτίριον της επιχειρήσεως δεν ευρίσκεται εντός η πλησίον τουριστικής περιοχής. 7)Αίτησις αναφέρουσα την επωνυμίαν της επιχειρήσεως. 8)Πιστοποιητικόν Δήμου ή Κοινότητος του αιτούντος την άδειαν προσώπου, προκειμένου δε περί Νομ. Προσώπου του ορισθέντος ως υπευθύνου.  9)Πιστοποιητικόν Ποινικού Μητρώου του αιτούντος. 10)Δικαιολογητικά υπευθύνου ιατρού: α)Άδεια ασκήσεως επαγγέλματος. β)Πιστοποιητικόν εγγραφής εις τον ιατρικόν Σύλλογον της Περιφερείας της Επιχειρήσεως. γ)Υπεύθυνον δηλωσιν επί σφραγιστού ειδικού χάρτου 10 δραχμών, συμφώνως προς το υπ’ αριθ. 105/1969 Ν.Δ/μα ότι αναλαμβάνει την επιστημονικήν ευθύνην της επιχειρήσεως. 11)Εσωτερικόν κανονισμόν λειτουργίας της επιχειρήσεως εν σχεδίω εις διπλούν. 12)Κατάστασιν εις διπλούν του πάσης φύσεως υλικού της επιχειρήσεως. 13)Ονομαστικήν κατάστασιν του πάσης φύσεως προσωπικού της επιχειρήσεως. Τα ανωτέρω δικαιολογητικά θα υποβάλλωνται εις την αρμοδίαν Διεύθυνσιν ή Τμήμα Κοιν. Υπηρεσιών της Νομαρχίας της έδρας της επιχειρήσεως δια τα περαιτέρω. Η παρούσα δημοσιευθήτω δια της Εφημερίδος της Κυβερνήσεως. Σελ. 256,106(α) Τεύχος 710-Σελ. 76 34.Β.ξ.4 Επιχειρήσεις Περιθάλψεως Ηλικιωμένων ή Αναπήρων 